
Riigihanke „Narva Laste Loomemaja sisustuse ostmine” 
avatud hankemenetluse korraldamine 
1. Asjaolud ja menetluse käik
Narva Linnavalitsuse Linnavara- ja Majandusamet (LVMA) viib ellu Euroopa struktuuri-fondidest rahastatavat projekti „Narva Laste Loomemaja rekonstrueerimine ja varustamine“. Projekti rahastatakse Euroopa Regionaalarengu Fondist (ERF). Avatud noortekeskuste, teavi-tamis- ja nõustamiskeskuste ning huvikoolide kaasajastamise meetme siseriiklikuks rakendus-üksuseks on Elukestva Õppe Arendamise Sihtasutus Innove. Narva linna omafinantseeringu suurus on kinnitatud Narva Linnavolikogu 06.03.2008.a otsusega nr 53 „Projekti «Narva Laste Loomemaja rekonstrueerimine ja varustamine» sildfinantseerimise lubamine ja oma-finantseeringu kinnitamine“. 
Kuna projekti raames sõlmitava asjade hankelepingu eeldatav maksumus ületab riigihanke hankemenetluse korraldamise kohustuse maksumuse piirmäärasid (2008. aastal ja hiljem alustatud asjade ja teenuste riigihangete korral 40 000 eurot), teeb LVMA ettepaneku algatada Narva Laste Loomemaja sisustuse ostmiseks riigihanke avatud hankemenetlus riigihangete seaduses sätestatud korras. Narva linna (LVMA kaudu) ning Osaühingu ZOROASTER vahel 11.12.2009.a. sõlmitud käsunduslepingu nr 212 alusel koostab käsundisaaja riigihanke „Narva Laste Loomemaja sisustuse ostmine” hankedokumendid ning korraldab koostöös käsundiand-jaga hankemenetluse läbiviimist. 

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-dele 4 ja 5, Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega.
2. Õiguslikud alused

RHS § 10 lg 1 p 2 alusel riigihangete seaduses sätestatud korda on kohustatud järgima kohali-ku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.

RHS § 2 lg 2 kohaselt, riigihangeteks riigihangete seaduse tähenduses on muuhulgas hankija poolt asjade ostmine. RHS § 15 lg 1 p 2 järgi, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piir-määr riigihangete seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot (käibemaksuta).
Kuigi Narva Linnavolikogu 21.06.2005.a määruse nr  20/57 „Linnavara eeskiri“ p-i 34.1 kohaselt võtab tasu eest linnavara (maksumusega alates 1 000 000 krooni) omandamise otsuse vastu linnavolikogu, tuleb tõlgendamise teel asuda seisukohale, et eelnimetatu ei laiene asjade omandamisele linnaeelarves selleks ette nähtud vahendite arvelt. VLES § 16 lg 3 kohaselt on valla- ja linnavalitsusel ning nende asutustel õigus võtta rahalisi kulutusi nõudvaid kohustusi neile eelarves selleks ette nähtud kulude piires.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse sätted. Riigi-hankemenetlus on avalik-õiguslik erimenetlus, mis on allutatud vahendatud halduskohtulikule kontrollile.
Seega ei ole käesoleva korralduse puhul tegemist haldusorgani poolt haldusülesande täitmisel avalik-õiguslikus suhtes üksikjuhtumi reguleerimiseks antud, isiku õiguste või kohustuste tekitamisele, muutmisele või lõpetamisele suunatud eksternse õigusaktiga, mistõttu „Riigi-hangete läbiviimise reglemendi“ §-s 6 nimetatud linnavalitsuse korraldusele ei laiene haldus-menetluse seaduses haldusaktidele sätestatud imperatiivsed nõuded (menetlus, vorm, vaidlus-tamisviide jms). Tulenevalt RHS § 13 lg-st 3 on hankijal õigus volitada teisi isikuid tegema hankemenetlusega seotud toiminguid. Kusjuures otsustusõigus, s.t pädevus teha hankeme-netluse käiku puudutavaid otsuseid, jääb hankijale.
3. Otsus
3.1. Algatada asjade ostmiseks riigihanke „Narva Laste Loomemaja sisustuse ostmine“ avatud hankemenetlus, vastavalt juurdelisatud hankedokumentidele.
3.2. Määrata ülalnimetatud riigihankes hankijaks Narva Linnavalitsuse Linnavara- ja Majandusamet (LVMA) ja riigihanke eest vastutavaks isikuks LVMA koosseisuväline projektijuht Ilona Ignatuhhina.

3.3. Volitada Osaühingut ZOROASTER (registrikood 11001126) teostama hankemenetluse-ga seotud toiminguid.

3.4. Volitada LVMA-d, ametiasutuse põhimääruse järgse esindaja isikus, sõlmima Narva linna nimel ja arvel edukaks tunnistatud pakkumuse esitanud pakkujaga asjade hanke-leping.

4. Rakendussätted

4.1. Korraldus jõustub teatavakstegemisest.
4.2. Pakkuja, taotleja või hankemenetluses osalemisest huvitatud isik võib vaidlustada hanki-ja tegevuse riigihangete seaduses sätestatud korras.

